
Ako čovjek iz opravdanih razloga zakasni na jedan rekat džuma-namaza, da li se računa da je stigao na džuma ili podne-namaz, odnosno, koliko će rekata naklanjati nakon što imam preda selam?


* 
* 
* 
* 
* 
* 
* 

 
Kada se računa da je čovjek stigao na džuma namaz?

Ko stigne klanjati jedan rekat džuma-namaza stigao je na džuma-namaz, kažu hanefijski, malikijski, šafijski, hanbelijski i zahirijski autoriteti. Taj svoj stav dokazuju sljedećim predanjem koje su preko Ebu Hurejre, radijallahu anhu, zabilježili Buharija i Muslim: “Ko stigne na jedan rekat namaza, stigao je obaviti taj ***[namaz](https://pitajucene.com/search/Namaz/questions/ "Pretraži pitanja o namazu")***.” ***[Hadis](https://pitajucene.com/search/Hadis/questions/ "Pretraži pitanja o hadisima")*** je općenit, odnosi se na sve namaze. Još jasniji dokaz u tom pogledu jeste predanje Ibn Omera, radijallahu anhu, da je Vjerovjesnik, sallallahu alejhi ve sellem, kazao: “Ko stigne na jedan rekat džume ili nekog drugog namaza, njegov je namaz potpun. ”  Od ashaba ovaj su stav zastupali: Ibn Mes’ud, Ibn Omer i Enes b. Malik, radijallahu anhum, i nije preneseno da je ijedan ***[ashab](https://pitajucene.com/search/ashab/questions/ "Pretraži pitanja o ashabima")*** rekao suprotno tome. A Allah najbolje zna.


 


\_\_\_\_\_\_\_\_  

Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")*** – preuzeto iz knjige “FETVE (Pravne decizije)”  

Preuzmite knjigu u pdf formatu:  

<https://pitajucene.com/wp-content/uploads/2019/06/Fetve-Pravne-decizije-mr.Safet-Kuduzovic.pdf>


